CELEX: C2007/247/05
Language: sl
Date: 2007-10-20 00:00:00
Title: Zadeva C-326/07: Tožba, vložena 13. julija 2007 – Komisija Evropskih skupnosti proti Italijanski republiki

20.10.2007   
            
            
               SL
            
            
               Uradni list Evropske unije
            
            
               C 247/3
            
         Tožba, vložena 13. julija 2007 – Komisija Evropskih skupnosti proti Italijanski republiki
   (Zadeva C-326/07)
   (2007/C 247/05)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopnika: L. Pignataro-Nolin in H. Støvlbæk, zastopnika)
   
      Tožena stranka: Italijanska republika
   Predlogi tožeče stranke:
   
               —
            
            
               Ugotovi naj se, da Italijanska republika z vključitvijo takih določb, kot so določbe člena 1.2 uredbe predsednika Sveta ministrov z dne 10. junija 2004 o določitvi meril za izvajanje posebnih pooblastil iz člena 2 uredbe-zakona z dne 31. maja 1994, št. 332, ki je bila spremenjena v zakon z dne 30. julija 1994 št. 474, ki je bil spremenjen s členom 4(227)(a), (b) in (c) zakona o državnem proračunu št. 350/2004, ni izpolnila obveznosti iz členov 43 in 56 Pogodbe ES;
            
         
               —
            
            
               Italijanski republiki naj se naloži plačilo stroškov postopka.
            
         Tožbeni razlogi in bistvene trditve
   Komisija meni, da merila iz člena 1.2 uredbe z dne 10. junija 2004 o izvajanju posebnih pooblastil, ki jih določa člen 4(227)(a),(b) in (c) zakona št. 350/2004 niso dovolj natančno določena oziroma jasna, da bi vlagatelj iz druge države članice lahko vedel, kdaj bodo uporabljena pooblastila iz člena 4(227)(a),(b) in (c) zakona št. 350/2004.
   Posebna pooblastila iz točk (a), (b) in (c) pomenijo nasprotovanje temu, da bi vlagatelji prevzeli pomembne deleže, ki predstavljajo najmanj 5 % glasovalnih pravic oziroma nižji odstotek, ki ga določi minister za gospodarstvo in finance, nasprotovanje sprejetju dogovorov in sporazumov med delničarji, ki imajo 5 % glasovalnih pravic oziroma nižji odstotek, ki ga določi minister za gospodarstvo in finance, in dajejo pravico veta na sprejetje sklepov o razpustitvi družbe, prenosu podjetja, združitvi, razdružitvi, prenosu sedeža družbe v tujino, spremembi poslovne dejavnosti; ta merila se nanašajo na vse sektorje, ki so navedeni v členu 4(227)(1) zakona (obramba, transport, telekomunikacija, energijski viri in druge javne službe).
   Komisija v skladu s sodno prakso Sodišča (glej sodbe Komisija proti Španiji, C-463/00; Komisija proti Franciji, C-483/99; Komisija proti Belgiji, C-503/99; in Komisija proti Nizozemski, C-282/04 in C-293/04) torej meni, da zadevna ureditev presega tisto, kar je potrebno za zasledovanje javnih interesov, ki so določeni v členu 1.2 uredbe z dne 10. junija 2004, in da je v nasprotju s členoma 56 ES in 43 ES. Komisija meni, da bi bil namen nadzora bistvenih interesov države za sektorje, ki so urejeni s temi predpisi, kot na primer energijski, plinski in telekomunikacijski sektor, lahko dosežen s sprejetjem manj omejujočih regulativnih ukrepov dejavnosti kot na primer takih iz Direktive 2003/54/ES (1) in Direktive 2003/55/ES (2) ali Direktive 2002/21/ES (3) in direktiv 2002/19/ES (4), 2002/20/ES (5), 2002/22/ES (6) in 2002/58/ES (7). Komisija meni, da naj bi poleg tega ista ureditev zagotavljala varstvo najmanjše nacionalne preskrbe in da ni vzročne zveze med potrebo po zagotavljanju preskrbe z energijo, zagotavljanju javnih služb in nadzorom nad lastniško strukturo oziroma upravo podjetja.
   
      (1)  UL L 176, str. 37.
   
      (2)  UL L 176, str. 57.
   
      (3)  UL L 108, str. 33.
   
      (4)  UL L 108, str. 7.
   
      (5)  UL L 108, str. 21.
   
      (6)  UL L 108, str. 51.
   
      (7)  UL L 201, str. 37.